Republika Hrvatska
Grad Zagreb
GRADSKI URED ZA PROSTORNO UREĐENJE, IZGRADNJU GRADA, GRADITELJSTVO, KOMUNALNE POSLOVE I PROMET
Odjel za graditeljstvo 
Šesti područni odsjek za graditeljstvo 
Ulica Dubrava 49, Zagreb

Klasa: UP/I 361-03/2016-001/139
Urbroj: 251-13-22-7/004-16-3
Zagreb, 15.2.2016.

Gradski ured za prostorno uređenje, izgradnju Grada, graditeljstvo, komunalne poslove i promet, Odjel za graditeljstvo, Šesti područni odsjek za graditeljstvo, na temelju čl. 95. Zakona o općem upravnom postupku (Narodne novine, br.47/09.), u postupku izdavanja građevinske dozvole za rekonstrukciju i prenamjenu stambeno poslovne građevine u dom za starije i nemoćne osobe na k.č. broj 4159/20 k.o. Dubrava u Zagrebu, ugao Ljubijske i Pokupske ulice, koji se vodi po zahtjevu tvrtke HERBA - MEDIKA d.o.o. iz Zagreba, Ulica A. Harambašića 12 zastupane po opunomoćeniku Branimiru Bilušiću, dipl.ing.arh. direktoru tvrtke ARHIKON d.o.o. iz Zagreba, Ozaljska 49, upućuje

JAVNI POZIV 

vlasnicima i nositeljima drugih stvarnih prava na nekretnini oznake k.č. broj 4159/20 k.o. Dubrava, za koju se izdaje građevinska dozvola za rekonstrukciju i prenamjenu stambeno poslovne građevine u dom za starije i nemoćne osobe na k.č. broj 4159/20 k.o. Dubrava u Zagrebu, ugao Ljubijske i Pokupske ulice, te vlasnicima i nositeljima drugih stvarnih prava na nekretninama koje neposredno graniče s istom, a oznake kojih su k.č.broj 4136/2, k.č. broj 4159/5, k.č. broj 4159/35 sve k.o. Dubrava, da

dana 29.2.2016. u 10, 00 sati, u zgradi Gradske uprave Grada Zagreba, Područni ured Dubrava, Zagreb, Dubrava 49, u sobi 61/I kat

izvrše uvid u spis radi izjašnjenja o namjeravanom zahvatu na k.č. broj 4159/20 k.o. Dubrava, prikazanom u glavnom projektu zajedničke oznake mapa (ZOM) 11/2014. izrađenom 10. srpnja 2015. godine od strane glavnog projektanta Karmen Pišćetek, dipl.ing.arh.

Osoba koja se odazove ovom pozivu dužna je na uvid dostaviti dokaz da je stranka u postupku (ispravu iz koje je razvidno da je vlasnik ili nositelj drugog stvarnog prava na nekretnini radi koje se poziva).
Pozvani se mogu odazvati osobno ili putem opunomoćenika koji na uvid treba dostaviti i punomoć za zastupanje. 
Neodazivanje ovom pozivu ne sprečava izdavanje građevinske dozvole. 
	
                                                                                                          Upravni savjetnik 

                                                                                                 Vesna Ivandija, dipl.ing.arh.
Dostaviti:
1. Oglasna ploča 8 dana, ovdje
2. Na građevnoj čestici
3. Mrežne stranice grada Zagreba, ovdje
4. Spis predmeta, ovdje